THANI ออกหุ้นกู้ 2 ชุด วงเงิน 4.5 พันลบ. ขายสถาบัน-รายใหญ่ 12-14 พ.ค.นี้
THANI ออกหุ้นกู้ 2 ชุด วงเงิน 4.5 พันลบ. อายุ 3 ปี 6 เดือน และ 5 ปี ดอกเบี้ย 3.20%-3.40%  ขายสถาบัน-รายใหญ่ 12-14 พ.ค.นี้ เรทติ้ง “A-”
THANI ออกหุ้นกู้ 2 ชุด วงเงิน 4.5 พันลบ. อายุ 3 ปี 6 เดือน และ 5 ปี ดอกเบี้ย 3.20%-3.40%  ขายสถาบัน-รายใหญ่ 12-14 พ.ค.นี้ เรทติ้ง “A-”
11 พ.ค. 2563

บริษัท ราชธานีลิสซิ่ง จำกัด (มหาชน) หรือ THANI ระบุว่า บริษัทยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้ของบริษัท ครั้งที่ 7/2563 มูลค่าไม่เกิน 4,500 ล้านบาท เป็นจำนวนเสนอขาย 3,500 ล้านบาท และหุ้นกู้สำรองเพื่อการออกเพิ่มอีกไม่เกิน 1,000 ล้านบาท
โดยแบ่งเป็นหุ้นกู้ชุดที่ 1 เสนอขายไม่เกิน 3,800 ล้านบาท อายุ 3 ปี 6 เดือน ครบกำหนดไถ่ถอนปี พ.ศ.2566 มีอัตราดอกเบี้ยคงที่ร้อยละ 3.20 ต่อปี และชุดที่ 2 เสนอขายไม่เกิน 900 ล้านบาท อายุ 5 ปี ครบกำหนดไถ่ถอนปี พ.ศ.2568 มีอัตราดอกเบี้ย 3.40 ต่อปี
ทั้งนี้บริษัทจะเสนอขายหุ้นกู้ดังกล่าวต่อผู้ลงทุนสถาบัน และ/หรือ ผู้ลงทุนรายใหญ่ ระยะเวลาเสนอขายวันที่ 12-14 พ.ค.63 ผ่านผู้จัดการจัดจำหน่าย คือ บล.ธนชาต ธนาคารธนชาต และหน่วยงานขาย และสาขาธนาคารทหารไทย
สำหรับวัตถุประสงค์ที่จะนำที่ได้รับจากการออกและเสนอขายหุ้นกู้ในครั้งนี้ เพื่อใช้เป็นเงินทุนในการทำธุรกิจของบริษัท ซึ่งอาจเป็นเงินทุนหมุนเวียน และ/หรือ เพื่อขยายธุรกิจ และ/หรือ เพื่อใช้ชำระหนี้
ขณะที่บริษัท ทริสเรทติ้ง จำกัด จัดอันดับความน่าเชื่อถือของหุ้นกู้ที่ระดับ “A-” แนวโน้มอันดับเครดิต “คงที่” เมื่อวันที่ 11 พ.ค.63